Apdrošinājuma ņēmēja līg. reģ. Nr. R1S-IEP-589/2026
Apdrošinātāja līg. reģ. Nr. 045.1452/29.05.26
IEPIRKUMA LĪGUMS
par vadošo amatpersonu civiltiesiskās atbildības apdrošināšanu
	Rīgā,                                                           
	Līguma parakstīšanas datums ir pēdējā pievienotā droša elektroniskā paraksta un tā laika zīmoga datums


SIA “Rīgas 1.slimnīca”, reģistrācijas Nr. 40003439279, juridiskā adrese: Bruņinieku iela 5 k-2, Rīga, LV-1001, kuru uz sabiedrības statūtu pamata pārstāv valdes priekšsēdētāja Natālija Zlobina, turpmāk tekstā – Apdrošinājuma ņēmējs, no vienas puses, un
Apdrošināšanas akciju sabiedrība “BALTA”, reģistrācijas Nr. 40003049409, juridiskā adrese: Skanstes iela 25, Rīga, LV-1013, turpmāk tekstā – Apdrošinātājs, tās filiāles “Rīgas nodaļa” vadītājas Ingas Pūpolas personā, kurš pārstāv Apdrošinātāju uz pilnvaras pamata, no otras puses, turpmāk tekstā kopā – Līdzēji, 
saskaņā ar iepirkuma “SIA “Rīgas 1. slimnīca” vadošo darbinieku civiltiesiskā apdrošināšana” (ID Nr. R1S 2026/72-iep) rezultātiem, noslēdz savā starpā šāda satura līgumu, turpmāk tekstā – Līgums.
1. Līguma priekšmets un līguma darbības laiks
1.1. Apdrošinātājs ar saviem resursiem apņemas veikt SIA “Rīgas 1.slimnīca” vadošo amatpersonu civiltiesiskās atbildības apdrošināšanu uz 12 mēnešiem, skaitot no Līguma abpusējas parakstīšanas brīža, saskaņā ar Tehniskajā piedāvājumā norādīto informāciju, noteikto apjomu un prasībām (Līguma pielikums Nr.1).
1.2. Apdrošinātājam ir saistošs piedāvājums, kas iesniegts Apdrošinājuma ņēmēja rīkotajā iepirkumā “SIA “Rīgas 1. slimnīca” vadošo darbinieku civiltiesiskā apdrošināšana” (ID Nr. R1S 2026/72-iep). 
1.3. Apdrošināšanas aizsardzības apjoms, atbildības limiti, zaudējumu atlīdzināšanas limiti, apdrošināšanas noteikumi un citi apdrošināšanas nosacījumi ir noteikti Līgumā un tā pielikumos. 
2. Līguma darbības termiņš un tā grozīšanas un izbeigšanas kārtība
2.1. Līgums stājas spēkā ar dienu, kad to parakstījuši abi Līdzēji.
2.2. Līgumu var papildināt vai grozīt, noformējot starp Līdzējiem rakstveida vienošanos, kas pēc tās abpusējas parakstīšanas kļūst par šī Līguma neatņemamu sastāvdaļu.
2.3. Līgums var tikt izbeigts, pirms Līguma 1.1.punktā noteiktā termiņa beigām, Līdzējiem savstarpēji rakstveidā vienojoties vai Apdrošināšanas līguma likumā noteiktajos gadījumos, brīdinot par to otru Līdzēju 45 (četrdesmit piecas) dienas iepriekš.
2.4. Ja Līgums tiek izbeigts pēc Apdrošinātāja iniciatīvas, Apdrošinājuma ņēmējam atmaksājamā prēmijas daļa tiek aprēķināta tieši proporcionāli atlikušajam polises darbības periodam pēc kalendāro dienu skaita, neatkarīgi no pieteikto un/vai izmaksāto apdrošināšanas atlīdzību summas, kā arī neieturot jebkādus Apdrošinātāja administratīvos izdevumus. 
2.5. Līdzējs ir tiesīgs vienpusēji izbeigt Līgumu pirms termiņa, 5 (piecas) dienas iepriekš rakstveidā par to informējot otru Līdzēju, ja Līguma, apdrošināšanas līgumu (polišu) vai tā daļu nav iespējams izpildīt tādēļ, ka Līdzējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Ja Līgums tiek izbeigts uz Līdzējam piemēroto sankciju pamata, otrs Līdzējs ir tiesīgs pieprasīt līgumsodu 10% apmērā no Līguma summas. 
3. Apdrošināšanas prēmija un norēķinu kārtība
3.1. Apdrošināšanas prēmija ir EUR 7 600,00 (septiņi tūkstoši seši simti euro un 00 centi). Apdrošināšanas prēmija netiek aplikta ar pievienotās vērtības nodokli saskaņā ar Pievienotās vērtības nodokļa likuma 52.panta (1) daļas 20.apakšpunktu.
3.2. Apdrošinājuma ņēmējs Apdrošinātāja izrakstīto rēķinu apmaksā avansa veidā 1 (vienā) maksājumā 30 (trīsdesmit) dienu laikā no Apdrošinātāja izrakstītā rēķina saņemšanas Apdrošinājuma ņēmēja e-adresē: EINVOICE@40003439279. 
4. Līdzēju tiesības un pienākumi
4.1. Apdrošinājuma ņēmējs apņemas:
4.1.1. ievērot Līguma un apdrošināšanas līgumu (polišu) un to pielikumu noteikumus;
4.1.2. Apdrošināšanas prēmijas maksājumu veikt, pamatojoties uz noslēgto Līgumu un atbilstoši Apdrošinātāja izrakstītajam rēķinam Līguma 3.2.punktā norādītajā kārtībā.
4.2. Apdrošinātājs apņemas:
4.2.1. izsniegt Apdrošinājuma ņēmējam apdrošināšanas līgumu (polisi);
4.2.2. nodrošināt Apdrošinājuma ņēmēju ar visiem Līgumā, Piedāvājumā un polisēs minētajiem apdrošināšanas pakalpojumiem, kā arī pienācīgi pildīt visas saistības, ko Apdrošinātājs uzņēmās atbilstoši Līgumam, piedāvājumam un polisei;
4.2.3. sagatavot un iesniegt Apdrošinājuma ņēmējam apdrošināšanas polisi un rēķinu saskaņošanai Līgumā noteiktajā kārtībā;
4.2.4. izmaksāt apdrošināšanas atlīdzību Līgumā, apdrošināšanas līgumā (polisē) un apdrošināšanas noteikumos noteiktajos gadījumos, apmēros un kārtībā.
4.3. Pamatojoties uz likuma „Par grāmatvedību” 7.panta 4.daļā paredzētajiem nosacījumiem Līdzēji vienojas, ka:
4.3.1. Apdrošinātājs, atbilstoši Līguma nosacījumiem, sagatavo un nosūta Apdrošinājuma ņēmējam rēķinus elektroniskā veidā, norādot, ka šie rēķini ir sagatavoti elektroniski un ir derīgi bez paraksta;
4.3.2. visus rēķinus, ar rēķiniem saistītos ziņojumus Apdrošinātājs nosūta uz Apdrošinājuma ņēmēja e-adresi: EINVOICE@40003439279, savukārt polisi Apdrošinātājs nosūta uz Apdrošinājuma ņēmēja e-pasta adresi: administracija@1slimnica.lv.  

5. Nepārvarama vara
5.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri un citi apstākļi, kas būtiski ierobežo un aizskar Līdzēju tiesības un ietekmē uzņemtās saistības.

5.2. Līdzējam, kas atsaucas uz nepārvaramas varas vai ārkārtēja rakstura apstākļu darbību nekavējoties par to rakstveidā jāpaziņo otram Līdzējam. Ziņojumā jānorāda, kādā termiņā, pēc viņas uzskata, ir iespējama un paredzama viņas Līgumā paredzēto saistību izpilde, un, pēc otra Līdzēja pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un kura ietver minēto ārkārtējo apstākļu darbības apstiprinājumu, raksturojumu un paredzamo ilgumu.

5.3. Ja šie apstākļi ilgst ilgāk par 3 (trīs) mēnešiem, vienam vai otram Līdzējam ir tiesības atkāpties no Līguma bez pienākuma atlīdzināt zaudējumus.
5.4. Līguma 5.1.punktā minētie gadījumi neatbrīvo Apdrošinātāju no pienākuma atlīdzināt zaudējumus.
6. Domstarpības un strīdi
6.1. Visus strīdus un domstarpības, kas varētu rasties Līguma izpildes laikā, Līdzēji risina savstarpējo pārrunu ceļā.
6.2. Strīdi un domstarpības, par kurām nav panākta vienošanās pārrunu ceļā, tiek izskatītas Latvijas Republikas tiesā Latvijas Republikas normatīvajos aktos noteiktajā kārtībā.
7. Nobeiguma noteikumi
7.1. Līgumā paredzēto maksājumu termiņu neievērošanas gadījumā vainīgajam Līdzējam tiek piemērots līgumsods 0,5% apmērā no termiņā nesamaksātās summas par katru nokavēto dienu, bet ne vairāk kā 10% apmērā no nesamaksātās summas, pamatojoties uz atsevišķi iesniegtu rēķinu.
7.2. Ja rodas pretrunas starp Līgumu, polisi vai tās pielikumiem, tad tiek piemērots Līgumā, tajā skaitā Līguma 1.pielikumā (Tehniskajā piedāvājumā) noteiktais.
7.3. Līdzēji apņemas neizpaust trešajām personām jebkuru informāciju par Līdzēju saimniecisko darbību, kā arī neizpaust Līguma saturu, izņemot gadījumus, kad informācijas izpaušana ir pamatota ar Līguma saistību izpildi (piemēram, informācijas nodošana pārapdrošināšanas sabiedrībām), ar normatīvo aktu noteikumiem vai oficiāli ieguvusi publicitātes statusu. Šis noteikums ir spēkā uz neierobežotu laiku, neatkarīgi no Līguma spēkā esamības.
7.4. Ja Līguma darbības laikā Līdzējiem tiek nodota informācija, kas aptver fizisku personu datus, attiecīgais Līdzējs, kurš saņem personu datus, apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, un citu tiesību aktu prasības, kas regulē personas datu apstrādes atbilstību normatīvajam prasībām. Līdzēji apliecina, ka veic personas datu apstrādi tikai Līgumā paredzētajiem mērķiem un tam nepieciešamajā apjomā, un nodrošina iegūto personas datu apstrādes drošību un aizsardzību, to neizpaušanu trešajām personām, izņemot personām, ko Līdzēji iesaista Līguma izpildē, tādā apjomā, kādā informācija ir nepieciešama līgumsaistību izpildei un normatīvajos aktos noteiktajos gadījumos un kartībā, uzņemoties atbildību par visiem zaudējumiem, kas var rasties otram Līdzējam, neievērojot Līgumā ietverto apņemšanos attiecībā uz personas datu apstrādi un aizsardzību. Personas datu, kuru apstrādi Līdzēji veic pamatojoties uz Līgumu, glabāšanas termiņš ir ne ilgāk kā tas pamatoti nepieciešams mērķiem, kādiem konkrētie personas dati tiek apstrādāti, izņemot gadījumus, kad personas datu apstrādei pastāv cits juridiskā rakstura pamats.

7.5. Visi Līguma grozījumi un papildinājumi būs spēkā tikai tad, ja tie tiks noformēti rakstveidā un abu pušu pārstāvju parakstīti.
7.6. Ja kāds no Līdzējiem maina savu juridisko adresi, reģistrācijas, nodokļu maksātāja vai norēķina konta numurus, tad tam ne vēlāk kā 5 (piecu) darba dienu laikā ir pienākums paziņot par to otram Līdzējam.
7.7. Līgums ir noslēgts latviešu valodā un parakstīts elektroniski ar drošu elektronisko parakstu, un tam ir laika zīmogs. Līguma parakstīšanas datums ir pēdējā parakstītā pievienotā laika zīmoga datums un laiks.
7.8. Līgumā paredzētajiem publiskajiem izdevumiem un to detalizētām pozīcijām arī pēc pasūtījuma izpildes nav nosakāms ierobežotas pieejamības informācijas (komercnoslēpuma) statuss.

7.9. Līgumam tā sastādīšanas brīdī tiek pievienoti:
7.9.1. Līguma Pielikums Nr.1 – Tehniskais piedāvājums; 
7.9.2. Līguma Pielikums Nr.2 – Amatpersonu civiltiesiskās atbildības apdrošināšanas polise Nr.x;
7.9.3. Pielikums Nr.3 – Pieteikums Rīgas 1.slimnīca
7.9.4. Pielikums Nr.4 –AAS BALTA Amatpersonu atbildības apdrošināšanas noteikumi Nr.59.01
7.9.5. Pielikums Nr.5 – AAS BALTA Vispārīgie noteikumi Nr.07
8. Līdzēju rekvizīti
	Apdrošinājuma ņēmējs:

	Apdrošinātājs:

	SIA “Rīgas 1.slimnīca”
	Apdrošināšanas akciju sabiedrība “BALTA”

	Reģistrācijas Nr. 40003439279

PVN reģ. Nr. LV40003439279

Adrese: Bruņinieku iela 5-k2, Rīga LV-1001
	Reģistrācijas Nr. 40003049409

PVN reģ. Nr. LV40003049409

Adrese: Skanstes iela 25, Rīga, LV-1013

	Tālrunis: 67 366 288
	Tālrunis: 29419900

	E-pasts: administracija@1slimnica.lv 
	E-pasts: aiga.jumike@balta.lv 

	AS “Citadele banka”
	AS “SEB banka”

	Konta Nr. LV12PARX0006054590785
	Konta Nr. LV60UNLA0050002300708

	__________e-paraksts_________

Valdes priekšsēdētāja 

Natālija Zlobina


	__________e-paraksts_________

Filiāles “Rīgas nodaļa” vadītāja
Inga Pūpola



Dokuments parakstīts ar drošu elektronisko parakstu, un tam ir laika zīmogs.
1

